Up-1250/07
Natisni
Opravilna št.:
Up-1250/07
Datum odločitve:
11. 6. 2007
ECLI:
ECLI:SI:USRS:2007:Up.1250.07
Akt:
Ustavna pritožba zoper sodbo Višjega sodišča v Mariboru št. I Kp 140/2006 z dne 7. 2. 2007 v zvezi s sodbo Okrajnega sodišča v Murski Soboti št. K 71/2004 z dne 6. 1. 2006
Izrek:
Ustavna pritožba zoper sodbo Višjega sodišča v Mariboru št. I Kp 140/2006 z dne 7. 2. 2007 v zvezi s sodbo Okrajnega sodišča v Murski Soboti št. K 71/2004 z dne 6. 1. 2006 se zavrže.
Evidenčni stavek:
Ustavno sodišče ustavno pritožbo zavrže, če pritožnik ni izčrpal vseh pravnih sredstev.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 3. 2007
Vrsta odločitve:
sklep
Vrsta rešitve:
zavrženje
Dokument:
US27652
Dokument v PDF obliki:
Up-1250-07.pdf
112 KB
Prenesite datoteko
Up-1250/07-8
11. 6. 2007
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž. Ž., na seji senata 30. maja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Mariboru št. I Kp 140/2006 z dne 7. 2. 2007 v zvezi s sodbo Okrajnega sodišča v Murski Soboti št. K 71/2004 z dne 6. 1. 2006 se zavrže.
Obrazložitev
1. Pritožnik z ustavno pritožbo izpodbija pravnomočno obsodilno sodbo, s katero je bil spoznan za krivega storitve nadaljevanega kaznivega dejanja ogrožanja varnosti po prvem odstavku 145. člena Kazenskega zakonika (Uradni list RS, št. 63/94 in nasl. – v nadaljevanju KZ) in kaznivega dejanja odvzema mladoletne osebe po prvem odstavku 200. člena KZ. Izrečena mu je bila enotna kazen šestih mesecev zapora.
2. V ustavni pritožbi pritožnik zatrjuje nepravilno ugotovljeno dejansko stanje, napačno uporabo prava ter kršitev pravic iz 22., 25. in 29. člena Ustave. Sodišče naj bi predlagane dokaze neutemeljeno zavrnilo, za kar naj ne bi navedlo razlogov, temveč naj bi zgolj obrazložilo, da se dokazi kot nepotrebni zavrnejo. To naj bi pomenilo arbitrarnost procesnega vodstva. Predlaga razveljavitev izpodbijanih sodb.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
4. Po določbi prvega odstavka 420. člena Zakona o kazenskem postopku (Uradni list RS, št. 63/94 in nasl. – ZKP) se sme zoper pravnomočno sodno odločbo po pravnomočno končanem kazenskem postopku vložiti zahteva za varstvo zakonitosti. Ustavna pritožba zoper izpodbijano sodbo glede na navedeno ni dopustna, zato jo je Ustavno sodišče zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer